﻿social system, inequalities, exclusion, social democracy Modelele sociale europene, fie că sunt de tip anglo saxon, scandinav, continental sau mediteranean, ne oferă un cadru larg pentru adaptarea tipului de societate românească -parte integrantă a Europei Un set minim de concepte suntem obligaţi să ni le propunem şi noi, un alt număr de concepte le vom aborda treptat, pe măsură ce evoluţia României în spaţiul European va aduce mai multă prosperitate acesteia Aceste noi concepte le-aş numi repere virtuale, scopuri ce şi le crează societatea în timp, prin adaptare la economia globalizată, prin împlinirea obiectivelor strategiei de la Lisabona şi prin accesul larg la informatizare Cu alte cuvinte, consider că modelul social românesc este un model dinamic, bazat pe un nucleu dur de principii, completat în timp cu alte principii, la care unele ţări vest europene gândesc deja în termenii găsirii celei mai bune strategii de punere în aplicare Modelul dinamic este dimensionat pentru a reduce treptat toate inegalităţile existente în societate, atât cele de acum considerate clasice cât şi cele noi pe care le crează însăşi dezvoltarea 15 Revista de Administraţie Publică şi Politici Sociale Anul I, Nr 2 / Martie 2010 societăţii în condiţii de creştere economică şi acces total la informaţie Reducerea inegalităţilor, scop al societăţii coezive are în primul rând în vedere ca numărul cetăţenilor excluşi, adică cei care nu pot din diverse motive să participe la bunul mers al societăţii să fie diminuat în mod permanent Aderarea la acest concept este unanimă în Europa şi reprezintă elementul stabil al modelului social dinamic Dovadă, că înşişi politicieni conservatori (Nicolas Sarkozy, de ex ) recunosc necesitatea modificării ţintelor societăţii, stau mărturie următoarele cuvinte referitoare la orizontul de aşteptare al unui cetăţean ce trăieşte azi în Europa unită: Caracteristica societăţii noastre este absenţa speranţei, în timp ce scopul politicii este chiar acela de a da speranţă Putem refuza fatalitatea Atâţia oameni au refuzat să creadă că „mâine” va fi mai promiţător Au renunţat la promovarea socială a familiei lor şi la un viitor mai fericit pentru copiii lor Energia care subzistă în societate este utilizată nu pentru progres ci pentru ca indivizii să se protejeze A se proteja de tot şi de toţi pare să fi devenit ultimul recurs pentru prea mulţi dintre cetăţenii Europei Prea mulţi dintre responsabilii politici nu au o viziune pentru că nu cred în capacitatea lor de a schimba viitorul Ei confundă viziunea cu profeţia şi cred că li se cere să previzioneze viitorul în timp ce de fapt li se cere să -l inventeze Rolul politicii este să propună un viitor pe care să-l facă mai apoi şi permisiv Notabile sunt politicile dezvoltate cu succes în concordanţă cu o „viziune”: ale Danemarcei (flexicuritatea care conciliază flexibilitatea pieţii muncii cu securitatea muncii), ale Finlandei în domeniul modelului educativ, ale Suediei pentru alocarea fondurilor de cercetare-dezvoltare, de stabilire a rolului femeilor, de oferire a unui model de administraţie, de susţinere a unui mediu ecologic sau de încurajare a sportului Ce înseamnă excludere? Socialiştii francezi sunt aceia care au definit tipurile de excludere şi au considerat mult timp excluderea drept o fatalitate „Excluşii” sunt de regulă şomerii de lungă durată, mamele din familiile monoparentale, tinerii care au eşuat din punct de vedere al educaţiei, adeseori imigranţii, drogaţii şi alcolicii Aşa zisa „lume a patra”, cei fără domiciliu fix şi fără documente de identitate vin să completeze seria Cauzele determinante ale excluderii şi sărăciei sunt economice şi sociale: şomaj de lungă durată, precarităţi multiple, venituri foarte mici Politicienii se despart în momentul aprecierii motivelor excluderii: Conservatorii explică excluderea prin eşecul clar al individului, social democraţii tradiţionali (Lionel Jospin) consideră că excluşii sunt în legătură cu situaţia relativă a grupului social şi în consecinţă au aşteptări colective, adepţii celei de a treia căi (Schroder-Blair) consideră dezavantajele de care au parte excluşii ca pe 16 Revista de Administraţie Publică şi Politici Sociale Anul I, Nr 2 / Martie 2010 un eşec al capacităţilor, ceea ce înseamnă nu numai pierderea resurselor, ci şi pierderea libertăţii de a dobândi, iar socialiştii francezi reformişti, făcând apel la părăsirea de către lucrătorul francez a implicării în raporturile de clasă care dominau destinele lor individuale şi a nevoii sale strigente actuale de implicare personală în dobândirea unei recompense a meritului, explică excluderea prin lipsa unor şanse egale datorate unor inegalităţi de pornire, sau cum se definesc din ce în ce mai des, inegalităţi legate de destin Inegalităţile legate de destin s-au definit relativ recent, în legătură cu societăţile industrializate ale Europei (şi nu numai) Acestea sunt: - există proprietari care-şi pot păstra locuinţa, în timp ce alţii nu reuşesc; - există indivizi care prezintă un risc major de a deveni şomeri, în timp ce alţii nu se confruntă cu acest risc datorită unor competenţe necesare; - există indivizi care beneficiază de contracte de muncă pe perioadă nedeterminată şi indivizi ce deţin contracte de muncă precare; - există indivizi care au o diplomă bună ce le va asigura o slujbă toată viaţa, în timp ce alţi indivizi care nu au avut şansa la timpul potrivit să o obţină, nu vor putea să câştige timpul pierdut sau vor reuşi cu dificultate şi cu rezultate îndoielnice; - există indivizi care sunt informaţi şi au relaţia necesară să se înscrie la şcoli bune, să frecventeze un spital bun sau să obţină o locuinţă socială, în timp ce alţi indivizi ignoră sursele potrivite pentru a ieşi din blocajul şi imobilismul societăţii Principala concluzie ce rezultă din analiza tipurilor de inegalităţi ce pot genera excludere conduce la constatarea că se pot identifica două forme ale modelului social dinamic ce ar trebui adoptat atât de România cât şi de celelalte ţări europene: a edificarea unei societăţi a cărei formă de model social are în vedere reducerea inegalităţilor clasice, legate de venituri şi riscuri insuficient asigurate prin protecţia socială, ca obiectiv prioritar şi urgent; b îmbunătăţirea formei de model social prin diminuarea inegalităţilor legate de destin; completarea logicii reparaţiilor, specifică social democraţiei tradiţionale cu o logică de prevenţie a inegalităţilor sociale care să conducă în mod ideal chiar la garantarea egalităţii de destin Pentru a reforma o naţiune liberă trebuie să existe un mandat politic clar, este nevoie de o dezbatere publică care să traseze scopurile şi priorităţile care să nu poată fi deturnate de demagogie sau să fie pervertite de manipulările postùrilor colective protecţioniste sau xenofobe Oricine neagă dreptul cetăţenilor de a avea acces la adevăr sub pretextul prudenţei sau abilităţii, trădează astfel democraţia şi reforma O abordare social democrată românească poate propune modelul social european dinamic, 17 Revista de Administraţie Publică şi Politici Sociale Anul I, Nr 2 / Martie 2010 ca strategie pe termen mediu şi lung al politicilor sale, economice şi sociale Această abordare va arăta şi modalităţile de construire a tipului de societate coezivă bazată pe modelul dinamic propus Onestitatea ne face să recunoaştem că reperele reale pentru modelul social de tip a) ne sunt clare şi strategia corespunzătoare este definită Realizarea societăţii pe care o imaginăm conformă cu modelul de tip b) are la bază doar repere virtuale ce ne crează nouă, social democraţilor un câmp larg de inovare, cercetare şi creativitate Eu, de exemplu, fac parte din generaţia care demarează această cercetare pentru a o preda noii generaţii de sociali democraţi, la fel de „siguri” pe necesitatea definirii reperelor deocamdată, virtuale Oare conservatorii români cum îşi imaginează România viitoarelor decenii? Oare ei lucrează doar cu repere reale? O invitaţie, ce le-o adresăm pentru a dezbate aceste teme ale viitorului României, rămâne permanent valabilă În afara specificităţilor sale ce derivă din calitatea vieţii cuantificată prin indicele de dezvoltare umană specific, România se va reforma în cadrul modelului social eu ropean care se bazează în principal pe 4 elemente interdependente: o piaţă a muncii şi o normare a muncii, existenţa unor reguli care guvernează reprezentarea şi negocierea socială, un sistem de drepturi şi de protecţie a acestora, organizarea serviciilor de bază oferite populaţiei Aceste elemente materializează legătura socială a statelor din UE Ele joacă un rol major în competitivitatea relativă la naţiuni şi teritorii, supuse concurenţei în economia mondializată Modelul social dinamic ce-l propunem va cuprinde toate intervenţiile politicii social democrate capabile să reducă inegalităţile atât proprii formei a) cât şi formei b) de model social, fiind fondat pe ireductibilitatea demnităţii umane Considerăm că pilonii de acţiune ai social democraţiei moderne reprezintă un reformism de stânga care nu este condamnat la un acompaniament social al liberalismului, ci chiar un reformism radical Politicile vor acţiona la nivelul a 3 piloni: 1 Social democraţia de distribuţie Inegalităţile de venituri sunt cam în toată Europa în creştere şi ameninţă să iasă de sub control Ţările europene au subestimat toate îmbătrânirea demografică în definirea politicilor publice Consecinţele au fost agravate şi prin politicile malthusiene duse în lupta cu şomajul Un bun exemplu este cel al încurajării pensionării anticipate Aceasta a fost folosită peste tot în lupta cu şomajul Pentru a face loc tinerilor şi pentru că un tânăr costa mai ieftin şi era mai productiv, continentul nostru s-a privat de mâna de lucru cu experienţă şi de o masă de oameni activi care ar fi putut să contribuie azi prin cotizaţiile lor, la echilibrul financiar al datoriilor sociale Echilibrul sistemelor de asigurări sociale a fost susţinut timp îndelungat prin creştere economică puternică şi prin mărirea continuă şi relativ nedureroasă a resurselor sistemului (Excepţia care confirmă regula este chiar România, care a fost obligată să asigure riscurile în condiţii de recesiune îndelungată şi de 18 Revista de Administraţie Publică şi Politici Sociale Anul I, Nr 2 / Martie 2010 ocupare în muncă diminuată la jumătate faţă de perioada premergătoare tranziţiei) Strategia de la Lisabona care prevede în următoarele decenii o creştere economică şi un grad de ocupare minim necesar dar constant, va obliga toate statele UE, inclusiv România, să mărească vârsta de pensionare, să facă faţă lipsei de forţă de muncă absolut îngrijorătoare începând cu 2010 prin creşterea gradului de ocupare cu lucrători nativi sau imigranţi, să crească productivitatea muncii necesară atât creşterii economice cât şi compensării lipsei de ocupare prognozată Acestei pro vocări, România va trebui să-i facă faţă în primul rând prin creşterea veniturilor salariale, capabilă să oprească într-o oarecare măsură exodul forţei de muncă pe de o parte şi prin diminuarea inegalităţilor din venituri pe de altă parte Cauzele inegalităţilor de venituri sunt de natură economică, socială şi culturală Sărăcia, determinată de venituri insuficiente nu ar trebui să fie de lungă durată sau cronică în cazul modelului social vizat de noi, de aceea ieşirea din starea de sărăcie prin efecte comune ale politicilor sociale şi ale eforturilor personale ale indivizilor reprezintă soluţia pentru acest tip de sărăcie Cauzele sărăciei determinate de lipsa veniturilor ar putea avea în Europa şi cauze legate de comerţul liber mondial împins spre ţările estice - pieţe emergente, dar care nu aduc salarii mari ţărilor exportatoare, producţia industrială şi trendul ei, evoluţia tehnologică şi răspândirea tehnologiei informaţiei care conduc la declinul cererii de muncitori necalificaţi, ale căror locuri de mu ncă şi salarii scad în consecinţă Şomajul cronic, principala cauză a excluderii, merge mână în mână cu penuria de forţă de muncă în sectoare diverse de activitate cum ar fi: construcţii, hoteluri şi restaurante, industria producerii de electricitate, bănci şi asigurări Discriminări pe piaţa muncii se pot observa în România sau în alte ţări europene în ce priveşte femeile, tinerii, vârstnicii, imigranţii, uneori minorităţile etnice Modalităţile de atenuare a inegalităţilor legate de venituri sunt în principal modul de impozitare şi redistribuire şi aplicarea unui sistem coerent de protecţie socială Impozitarea Aceasta comportă două abordări: a Ţările Europei unite au nevoie de armonizare fiscală Ea este indispensabilă, dar în acelaşi timp prohibiţia oricărei forme de competiţie fiscală între state nu este benefică Fiscalitatea poate fi tratată ca un domeniu de concurenţă, la fel ca şi infrastructura sau educaţia Această concurenţă este benefică dacă poate conduce la aflarea celui mai bun raport calitate/preţ pentru furnizarea de servicii publice Totuşi o concurenţă fără limite nu e acceptabilă nici social, nici economic Social, pentru că 19 Revista de Administraţie Publică şi Politici Sociale Anul I, Nr 2 / Martie 2010 marii contribuabili vor fi întotdeauna mai bine înarmaţi decât alţii pentru a beneficia de diferenţele dintre sistemele fiscale Economic, nu e accepabilă din 3 motive: - majoritatea sistemelor specifice au fost puse în funcţie cu scopul atragerii de investiţii, ceea ce ar duce la o repartiţie proastă a producţiei în Europa - concurenţa fiscală nu are adesea nimic de-a face cu promovarea eficienţei (de exemplu, o multinaţională stabilită în mai multe ţări europene foloseşte comori de ingeniozitate ca să-şi localizeze profiturile acolo unde legislaţia fiscală este cea mai favorabilă, ca urmare dispare eficienţa economică) - capitalul este totdeauna marele beneficiar al avantajelor fiscale, deoarece el este mai mobil decât forţa de muncă Principala problemă ridicată economiilor europene priveşte munca şi în special cea necalificată De aici rezultă logic cine este primul beneficiar al facilităţilor fiscale Deşi armonizarea are conotaţii diferite în diferite ţări şi limbi europene, ca exemplu: harmonisation în Franţa şi Spania este diferită de Harmonisierung din Germania unde înţelesul indică acţiunea dinamică, sau de Marea Britanie, unde harmonization are tentă mai degrabă de scop decât de acţiune Indiferent de abordarea şi subtextele aceastei divergenţe idiomatice, neuniformitatea fiscală apare ca un obstacol important în calea antantei cordiale Ca regulă generală, reţinem din experienţa europeană că nu este de acceptat să se angajeze o reformă fiscală fără ca statul respectiv să nu o compare în prealabil şi să nu o coreleze cu soluţiile propuse de celelalte state membre b Impozitarea este importantă în construcţia modelului social, întrucât acceptarea ideii necesităţii redistribuirii în scopul diminuării ingalităţilor, presupune abordarea formei de impozitare în aşa fel încât pe de o pate să aducă un maxim de venituri bugetare şi pe de altă parte să nu introducă noi inegalităţi în veniturile personale Modelul trebuie să ţină cont că mărirea cheltuielilor actualelor sisteme de protecţie socială nu va ajuta neapărat la atenuarea inegalităţilor Social-democraţii români, ca toţi social democraţii europeni, susţin că impozitarea progresivă este o opţiune obligatorie a modelului social european Totuşi este necesar să ţinem seama de cercetările mai recente care dovedesc că nivelul de impozitare, împreună cu transferul social, sunt surse mai importante de redistribuire decât gradul de progresivitate al impozitului pe venit Impozitul progresiv pe venit trebuie să joace un rol important în reducerea inegalităţilor, dar nu este nici logică nici necesară revenirea la sistemele excesiv de progresive din trecut În concluzie, încercarea de a lărgi baza de impozitare prin politici menite să maximizeze posibilităţile de angajare reprezintă o abordare raţională, premiză a aplicării unei fiscalităţi progresive moderate 20 Revista de Administraţie Publică şi Politici Sociale Anul I, Nr 2 / Martie 2010 Protecţia socială Sistemele de asigurări din Europa ca şi din România sunt sau vor fi cât de curând în criză datorită în primul rând creşterii ratei de dependenţă ca urmare a îmbătrânirii accentuate a populaţiei Asumarea unui nivel ridicat de îndatorare pentru plata pensiilor va direcţiona o mare parte din impozite şi taze spre plata dobânzilor, în loc ca resursele financiare să fie folosite la plata unor servicii sociale Acest aspect poate duce la conflicte sociale – revolte ale plătitorilor de taxe, ruptură între generaţii - şi în final la slăbirea coeziunii sociale În consecinţă, reforma sistemelor de protecţie socială a ţărilor europene ar trebui orientată în primul rând spre preîntâmpinarea excluderii sociale şi menţinerea unei coeziuni sociale satisfăcătoare Excluderea socială nu trebuie privită ca o înlocuire ipocrită a noţiunii de sărăcie şi privaţiuni, ci trebuie gândită ca totalitatea unor mecanisme sociale care produc sau susţin privaţiunile Excluderea socială de la nivelul inferior al societăţii nu poate fi identificată cu sărăcia Nu este vorba despre gradul de diferenţiere în raport cu cei cu venituri mai mari, ci despre lipsa şanselor pe care o au, în legătură cu „eşecul capacităţilor” Cel mai adesea, eşecul capacităţilor dobândite se referă la lipsa accesului normal la oportunităţile de pe piaţa muncii Contracararea mecanismelor de excludere socială se asociază în principal cu ideea responsabilităţii personale Modelul descris până aici prezintă totuşi anumite riscuri Acestea sunt legate de acea caracteristică a capitalismului mondializat conform căreia valoarea adăugată poate evada în afara teritoriului naţional şi să scape redistribuirii de către stat Pentru a regăsi eficienţa şi a nu favoriza noi inegalităţi, este nevoie totuşi de noi reglementări În concluzie, social democraţia de distribuţie nu se adresează doar securităţii celor săraci, ci şi clasei mijlocii, pentru a-i asigura menţinerea puterii de cumpărare, menţinerea inegalităţilor de venituri în limite acceptabile şi asigurarea finanţării viitorului copiilor acestei pături 2 Social democraţia în producţie Chiar dacă doar aparent această dimensiune a social democraţiei are un caracter de noutate, acţiunile respective sunt deja „clasice” şi funcţionează de secole Aici le reamintesc doar datorită elementelor legate de reducerea inegalităţilor şi care trebuie atacate chiar acolo unde acestea se crează: în întreprinderi private mai mici sau mai importante Sunt două direcţiile prin care politicile noastre pot reduce inegalităţile la nivelul producţiei: a prin construcţia unui Cod al muncii care să stabilească facilităţi pentru lucrătorii care servesc nevoilor de mobilitate a muncii, sau dimpotrivă de stabilitate, care sunt necesari unei întreprinderi sau care prin eforturi proprii doresc să contribuie la propria securitate, investind în pensii, asigurări suplimentare de sănătate, etc Mai concret, avem în vedere 21 Revista de Administraţie Publică şi Politici Sociale Anul I, Nr 2 / Martie 2010 acordarea prin legea muncii a unor prime stimulative sau acordarea de facilităţi fiscale prin aplicarea de deductibilităţi salariale, micşorînd baza de impozitare în cazul responsabilizării lucrătorilor ce participă la acţiuni în folosul securităţii proprii Facilităţile acestea pot îmbrăca o serie diversă de manifestări, incluzând ajutoare acordate de patron pentru şcolarizarea copiilor angajaţilor sau pentru obţinerea unei locuinţe b prin acordarea prin lege sindicatelor a funcţiei de cogestiune, în aşa fel încât să redăm sindicatelor rolul iniţial şi important de revendicator al echităţii retribuţiei muncii, chiar acolo unde munca produce valoare În România şi în alte ţări europene, se poate constata criza endemică în care se află sindicatele Rivalitatea sterilă a organizţiilor sindicale care favorizează fuga aderenţilor, confuzia ideologică, replierea corporatistă pe sectorul public şi lipsa leadership-ului au agravat situaţia De ce nu se fac auzite vocile sindicale din ramura silvică sau de producere a energiei electrice, unde salariile sunt deosebit de mici, sau dimpotrivă populaţia toată este în suferinţă din cauza preţului energiei electrice, din care o pondere importantă revine chiar câştigurilor salariale mult mai mari decât în alte ramuri de activitate? Nu de puţine ori s-a putut constata în diferite ţări, precum Franţa, cu anumite ecouri şi în România, o anumită orientare a sindicalismului, spre etatizarea sa, paradoxală de altfel dacă ţinem seama de natura sa contestatară Se doreşte în aceste cazuri o finanţare bugetară de tipul finanţării partidelor politice, o multiplicare a obligaţiilor ce ţin de intervenţia în procesul legislativ şi o cogestiune a sindicatelor în domeniul politicilor publice Această tendinţă poate conduce la încetinirea declinului mişcării sindicale, întărind aspectele sale corporatiste şi natura sa conservatoare, ostilă schimbării, marcându-se îndepărtarea sindicatelor de locurile de muncă şi modalităţile de producţie O altă orientare a sindicalismului, mai prezentă în România şi evident de dorit a fi prioritară în Europa este relansarea sindicalismului în economic şi social, întărind axioma conform căreia nu poate exista un capitalism performant fără sindicalism puternic şi activ Această orientare este legitimată prin lege să se autofinanţeze, cu condiţia încurajării adeziunii, permiţând membrilor deductibilităţi fiscale în contrapartidă la subvenţii directe După părerea mea, rolul sindicatelor ar trebui să fie mult mai mare în întreprinderi decât în sectorul public, acestea fiind chemate să acompanieze mondializarea capitalismului şi internaţionalizarea întreprinderilor Cogestiunea întreprinderilor, exemplificată prin comitete sau consilii de întrep rindere dotate prin lege cu atribuţii de cogestiune ar putea contribui din plin la limitarea profiturilor personale ale patronilor şi transformarea unei părţi echitabile din acestea în majorări salariale (M-am mirat să constat că modificarea Codului muncii de către puterea de dreapta din România prin care se renunţa la oferirea de informaţii economice şi de performanţă 22 Revista de Administraţie Publică şi Politici Sociale Anul I, Nr 2 / Martie 2010 sindicatelor în cazul concedierilor colective, nu a provocat nici un protest din partea sindicatelor!) Închei, amintind cât de necesar este să existe un spaţiu de negociere pentru un acord naţional, un nou Contract social care să asocieze un angajament în favoarea producţiei, investiţiilor publice şi private, a liberalizării muncii - elemente de creştere economică - şi revenirea la ideea de ocupare deplină şi modernizare a dialogului social în jurul unei prezenţe sindicale puternice în întreprinderi 3 Social democraţia de emancipare În primul rând definim această politică prin aceea că social democraţii, ne mai considerând excluderea socială ca pe o fatalitate, fac un pas important pe calea progresului moral al societăţii Social democraţia de emancipare vine (sau va veni) să dea replica inegalităţilor legate de destin sau de pornire Aceste inegalităţi ţin de statutul familiei în care s-a născut individul şi de mediul în care acesta evoluează Un astfel de individ se întâlneşte la tot pasul cu excludere, din cauza handicapurilor cu care se confruntă: - handicapuri economice, de care pot suferi şomerii, femeile uneori, când sunt întreţinătoare unice ale familiei şi chiar copiii; - handicapuri sociale care însoţesc de la naştere indivizii din ghetourile de la marginea oraşelor, focare de sărăcie; - handicapuri etnice, handicapuri urbane şi de degradare a habitatului Cartierele defavorizate cumu lează practic toate aceste handicapuri Nu este lipsită de interes teoria capacităţilor a lui Amartya Sen, filosof şi decan la Cambridge, conform căreia pentru a-şi împlini destinul sau pentru a-l asigura pe cel al copiilor săi, un individ are nevoie în primul rând de bani (capital financiar pentru a-l investi în viitor) Sărăcia copilului este un handicap esenţial pentru reuşita socială S-a văzut că prin redistribuire, inegalităţile financiare se mai pot domoli, chiar dacă riscurile de viitor rămân Cu toate acestea, banii nu permit decât parcurgerea unei jumătăţi de drum pentru a putea reuşi un individ în proiectul său de viaţă De aceea s-a tras concluzia că modelul social democrat tradiţional, adică modelul reparator nu permite tratamentul eficace al inegalităţilor de pornire (de destin) CONCLUZII Statul pe care îl imaginăm noi, parte constitutivă a modelului social european, este un stat reparator pentru inegalităţile de parcurs, dar şi un stat reparator al inegalităţilor de pornire Acesta este modelul dinamic social expus ca model de tip b) Dinamica sa (imposibilitatea instaurării sale pe termen scurt) este dictată de existenţa resurselor financiare demonstrate de un 23 Revista de Administraţie Publică şi Politici Sociale Anul I, Nr 2 / Martie 2010 PNB mare şi o calitate a vieţii ridicată Cetăţenii Europei nu mai acceptă inegalităţile de pornire, ei sunt însetaţi de reuşită personală, de succes colectiv şi de promovarea copiilor lor Ei spun: „nu vă mai îngrijiţi numai de securitatea noastră în caz de eşec, daţi-ne şi mijloacele pentru a reuşi” Desigur, am depistat doar obiectivul şi poate cauzele principale ale inegalităţilor de pornire Acestea sunt: - fiscalitatea locală Ea este inegalitară pentru că se înscrie într-o partiţie teritorială inegalitară: o comună săracă este săracă pentru că locuitorii ei sunt săraci Acea comună are prea puţin de redistribuit - însăşi acţiunea statului: subvenţiile locale sau fondurile structurale europene pentru care comuna nu dispune de cofinanţare pentru investiţii şi nici de resurse pentru funcţionarea în bune condiţii a noilor investiţii Modul de rezolvare a acestor probleme, edificarea modelului social care să corijeze inegalităţile de destin, ţin însă de imaginaţie, cercetare, dezvoltare, inovare, de dialog social şi de angajament european social democrat BIBLIOGRAFIE ANDREEF, Wladimir, La mutation des economies postsocialistes: une analyse economique alternative, Harmattan, 2003 BAVEREZ, Nicolas, Que faire ? Agenda 2007, Perrin, 2006 DOBRESCU, Smaranda, Construcţia modelului social european are forma unei societăţi coezive (Comunicare la simpozionul PSD privind modelul social european, septembrie 2006) DOBRESCU, Smaranda, Social democraţia, iluzie şi realitate, Editura Niculescu, 2006 GIDDENS, Anthony, The Third Way and Its Critics, Cambridge, 2000 PEYLEREVADE, Jean, Le capitalisme total, Coll La République des idées, éd Du Seuil, 2005 PRODI, Romano, Europe as I see it, Paperback, 2000 SARKOZY, Nicolas, Testimony: France, Europe and the World in the Twenty-First Century, Paperback, 2007 STRAUSS KAHN, Dominique, La flamme et la cendre, Grasset, 2002 STRAUSS KAHN, Dominique, 365 jours, journal contre le renoncement, Grasset, 2006 24